ບັນດາຜູ້ນຳທະຫານ ສຫລ ຫາລືກັບ ລມຕ ປ້ອງກັນປະເທດ ຈາກ 20 ປະເທດ ເລື້ອງການຕໍ່ສູ້ ກັບລັດອິສລາມ
ການປຶກສາຫາລື ຢູ່ຖານທັບອາກາດ Andrews ນອກນະຄອນຫຼວງ Washington ຈະກວມ​ເອົາ ບັນຫາທ້າທາຍຕ່າງໆ ຂອງການປະຕິບັດງານ ຕ້ານກຸ່ມລັດອິສລາມ.
ປະທານາທິບໍດີສະຫະລັດ ທ່ານ Barack Obama ແລະບັນດາ ຜູ້ບັງຄັບບັນຊາການ ກອງທັບສະຫະລັດ ມີກຳນົດພົບປະກັນ ກັບບັນດາລັດຖະມົນຕີປ້ອງກັນຂອງຕ່າງປະເທດ ໃນວັນອັງຄານ ມື້ນີ້ ເພື່ອສົນທະນາຫາລື ກ່ຽວການຄວາມພະຍາຍາມຂອງ ກຸ່ມແນວໂຮມ ໃນການຕໍ່ສູ້ກັບພວກຫົວຮຸນແຮງ ລັດອີສລາມ ຢູ່ອີຣັກ ກັບຊີເຣຍນັ້ນ ໂຄສົກຂອງນາຍພົນ Martin Dempsey ປະທານເສນາທິ ການຮ່ວມຂອງສະຫະລັດ ກ່າວວ່າ ການປຶກສາຫາລື ຢູ່ຖານ ທັບອາກາດ Andrew ຂ້າງນອກນະຄອນຫຼວງ Washington DC ຈະກວມເອົາເລື້ອງບັນຫາທ້າທາຍຕ່າງໆຂອງການປະຕິບັດ ງານ ແລະວິໄສທັດສຳຫລັບກ້າວໄປຂ້າງໜ້າ ຄາດວ່າ ຈະມີຜູ້ຕາງໜ້າ ຈາກປະມານ 20 ປະເທດ ຊຶ່ງຮວມທັງເທີກີນຳ ເຂົ້າຮ່ວມກອງ ປະຊຸມໃນຄັ້ງນີ້ ທາງການເທີກີໄດ້ປະຕິເສດໃນວັນຈັນວານນີ້ ຕໍ່ລາຍງານຂ່າວທີ່ວ່າ ພວກຕົນໄດ້ບັນລຸຂໍ້ ຕົກລົງກັນກັບສະຫະລັດ ວ່າຈະອະນຸຍາດໃຫ້ຝ່າຍແນວໂຮມທີ່ນຳພາໂດຍສະຫະລັດນັ້ນ ໃຊ້ຖານທັບອາກາດ ໃນພາກໃຕ້ຂອງເທີກີ ເພື່ອທຳການໂຈມຕີຕໍ່ກຸ່ມລັດອີສລາມ ເຈົ້າໜ້າທີ່ສະຫະລັດ ກ່າວໃນວັນອາທິດຜ່ານມາວ່າ ການປຶກສາຫາລືກ່ຽວກັບເລື້ອງນີ້ ຈະດຳເນີນໄປຢູ່ ແຕ່ວ່າເທີກີໄດ້ເປີດທາງໃຫ້ໃຊ້ຖານທັບອາກາດ Incirlik ແລ້ວ ຊຶ່ງຕັ້ງຢູ່ ຫ່າງຈາກຊາຍແດນຊີເຣຍ ປະມານ 100 ກິໂລແມັດ